支付寶

係中國大陸螞蟻金服嘅通用第三方支付平台，2004年12月由馬雲一手創辦，總部喺浙江杭州西湖區天目山路266號。

支付寶香港 
支付寶香港亦對應P2P轉賬，但凈到7-Eleven或Circle K入現金，渣打銀行用戶可用網上銀行增值，但暫時未同中國內地對應。2018年9月底，港版支付寶接入香港轉數快，可以即時將錢由本地銀行戶口或者其他電子銀包轉入或者轉出去。

喺2018推出嗰陣，支付寶仲搵咗李佳芯做代言人，由於李佳芯英文名叫做Ali，所以就出現「Ali代言Ali Pay」，呢個食字嘅宣傳，亦一時成為唔少人討論嘅話題。

2021年，支付寶香港做咗香港政府嘅消費券計劃嘅其中一個指定儲值支付工具。

事件

信用卡資料外洩爭議 
喺2018年7月，支付寶多次被揭發有保安問題，甚至有人未安裝過支付寶嘅應用程式，但都被交易。當時前線科技人員就批評，支付寶無強制進行第二步認證身分嘅流程，保障唔到用戶嘅財產安全。而去到同年11月，甚至傳出好多呢啲資料已經去到中國嘅暗網，被不法之徒使用。亦有部份意見認為，呢啲相關嘅犯法行為，其實係中國政府縱容。

被美國政府封殺 
喺2021年1月5號，美國總統特朗普為咗遏制中國軟件應用程序對美國人構成嘅威脅，簽署咗一項行政命令，禁止包括微信支付同支付寶在內嘅中國多個軟件應用相關嘅交易。

攷

中國流動支付
中國金融公司
中國民營企業
阿里巴巴集團
上海公司